CELEX: C2007/183/28
Language: da
Date: 2007-08-04 00:00:00
Title: Sag C-225/07: Anmodning om præjudiciel afgørelse indgivet af Amtsgericht Landau/Isar (Tyskland) den 7. maj 2007 — straffesag mod Rainer Günther Möginger

4.8.2007   
            
            
               DA
            
            
               Den Europæiske Unions Tidende
            
            
               C 183/17
            
         Anmodning om præjudiciel afgørelse indgivet af Amtsgericht Landau/Isar (Tyskland) den 7. maj 2007 — straffesag mod Rainer Günther Möginger
   (Sag C-225/07)
   (2007/C 183/28)
   Processprog: tysk
   Den forelæggende ret
   Amtsgericht Landau/Isar
   Part i straffesagen
   Rainer Günther Möginger.
   Præjudicielle spørgsmål
   
               »1.
            
            
               Skal artikel 1, stk. 2, artikel 7, stk. 1, litra b), artikel 8, stk. 2 og 4, og artikel 9 i Rådets direktiv 91/439/EØF (1) af 29. juli 1999 om kørekort, som affattet ved Rådets direktiv 97/26/EF af 2. juni 1997 (herefter »direktivet«) fortolkes således,
               at en medlemsstat ikke kan nægte at anerkende et kørekort udstedt af en anden medlemsstat, når indehaveren på den første medlemsstats område er omfattet af en foranstaltning, hvorved en førerret, der er erhvervet i denne medlemsstat, er inddraget eller annulleret, og foranstaltningen med hensyn til generhvervelse af førerretten i denne medlemsstat er forbundet med en frakendelsesperiode, som endnu ikke var udløbet før tidspunktet for udstedelsen af kørekortet i den anden medlemsstat?
            
         
               2.
            
            
               Såfremt det første spørgsmål besvares bekræftende:
               Skal det nævnte direktiv fortolkes således, at den førstnævnte medlemsstats retter og myndigheder kan tilsidesætte princippet om gensidig anerkendelse, når indehaveren af førerretten i det konkrete tilfælde ikke kan påberåbe sig den i en anden EU-medlemsstat erhvervede førerret på grund af retsmisbrug, særligt når det af en samlet bedømmelse af de objektive forhold fremgår, at formålet med direktivets bestemmelser ikke er opnået, uanset at de fællesskabsretlige betingelser formelt er overholdt, og når der foreligger et subjektivt element i form af hensigt til at opnå en fordel i medfør af fællesskabsretten i form af anerkendelse af den i en anden EU-medlemsstat erhvervede førerret derved, at forudsætningerne herfor er tilvejebragt vilkårligt,
               navnlig,
               
                           —
                        
                        
                           hvis indehaveren af kørekortet efter de for den førstnævnte medlemsstat foreliggende oplysninger på tidspunktet for udstedelsen af kørekortet havde sædvanlig bopæl på denne medlemsstats område, og ikke på den medlemsstats område, hvor kørekortet er udstedt, og
                        
                     
                           —
                        
                        
                           hvis det efter de for den førstnævnte medlemsstats foreliggende oplysninger på grundlag af objektive forhold, som kan efterprøves ved domstolene, må lægges til grund, at indehaveren af førerretten ikke ville have haft mulighed for lovligt at erhverve førerret i den førstnævnte medlemsstat?«
                        
                     
         
      (1)  EFT L 237, s. 1.